《和三贤堂诗》
宋代·家之巽

谁称三老作三山，夫子宁居季孟间。
骆厩侍人多媿色，鳖头处士若为攀。
辞草小技应閒事，节义千年真大闲。
何似眉山专一壑，九京贤圣尽欢颜。

作者简介：家之巽，字志行，眉州（今四川眉山）人。理宗景定间为建康制置司干官（《景定建康志》卷二五）。后通判临安府（《咸淳临安志》卷五○）。今录诗十首。